
Oktatócsomag készítése az NC-CNC programozás modul elméleti tananyagához –
Siemens 840-es vezérlés
A dolgozat a szakirodalmak felhasználásával bemutatja, hogy a számítógéppel segített, multimédiás oktatócsomag használata didaktikai és oktatástechnológiai szempontból is megközelítve, sokkal eredményesebben alkalmazható a tanítás során, mint a hagyományos módszerekkel és eszközökkel megtartott tanóra. Bemutatja a számítógéppel segített tanítás-tanulás jellemzőit és előnyeit, kialakulásának történetét, valamint a felhasznált médiumokat. Ezek után kitér az oktatócsomag részletes ismertetésére, valamint a feladatlapok és saját tapasztalatok alapján következtet az eredményességére.
A dolgozat témája az NC-CNC programozás modulhoz készített multimédiás oktatócsomag, amelynek ismerteti a főbb jellemzőit, felépítését, felhasználhatóságának lehetőségeit, valamint az előnyeit és hátrányait. Az oktatócsomag címe: Oktatócsomag készítése az NC-CNC programozás modul elméleti tananyagához. Az oktatócsomag három modulra oszlik fel, amelyek kapcsolódnak egymáshoz, a modulokra bontás okán viszont függetleníthetőek egymástól. A kipróbálást és diákok által névtelenül kitöltött tesztek eredményeit bemutatva következtet, hogy egy hagyományos módszerrel tartott óra eredményeivel szemben sokkal jobban használható.



